Sorlandek hornitzaileekin elkarlanean aritzeko baldintzak zehazten eta jakinarazten ditu, besteak beste, epeak, kalitate-irizpideak, konpromisoak eta euskararen erabilerari buruzko politika. Jarraian, hizkuntzaren gaiaren inguruko azalpena:

Sorlanden euskaraz bizi eta lan egiteko konpromisoa dugu, eta konpromiso hori gure eguneroko jardunean eta lan-harremanetan ere gauzatu nahi dugu. Erabaki hori hartu dugu, gure bezero gehienak euskaldunak direlako eta beraiek ere euskaraz bizitzeko erabakia hartua dutelako. Ondorioz, eskatu nahi dizugu helburu horretan zuek ere modu proaktiboan laguntzeko:
-Gurekin eta gure bezeroarekin izango dituzun harremanetan, zuen aldetik euskarazko interlokuzioa eskaini ahal izango digun pertsona bat izendatzea eskatu nahi dizuegu.
-Gure bidez artatu behar dituzuen bezeroekin duzuen harremana ere euskaraz izatea eskatzen dizuegu.
Badakigu enpresa bakoitzaren errealitatea desberdina dela, baina guretzat garrantzitsua da harremana euskaraz garatu ahal izatea.




